cyanic-selkie/wikianc huggingface dataset:
ตัวละครใน Cosmic Era
Cosmic Era เป็นระบบปฏิทินที่ใช้ในการ์ตูนอะนิเมะเรื่องกันดั้มซี้ด กันดั้มซี้ดเดสทินี และภาคเสริมอื่นๆ ของกันดั้มซี้ด รายชื่อตัวละครเหล่านี้เป็นตัวละครที่ปรากฏตัวในจักรวาล Cosmic Era ทั้งหมด โดยใช้สัญลักษณ์ดังนี้
ในที่จะกล่าวถึงตัวละครว่าเคยอยู่ฝ่ายไหนบ้างทุกตัว และชื่อที่มี link คือฝั่งสุดท้ายของตัวละครในตอนจบเรื่อง ซึ่งหากตัวละครที่มีชื่อหลายเรื่องจะยึดตอนที่ 50 ของเรื่องนั้นเป็นหลัก เช่น คางาริ ก็จะมีลิงก์ทั้งตอน เป็นกลางใน GS และ ออร์บ ใน GSD
ย้ำอีกครั้ง การลิงคฺนี้มีจุดประสงค์เพื่อบอกฝั่งสุดท้ายของตัวละครในตอนจบเรื่องเท่านั้น ไม่ได้หมายความว่าทึกลิงก์จะต้องลิงคืประวัติตัวละครได้ (มีบางตัวเท่านั้นที่มีคนอื่นๆทำไว้แล้ว)
กองกำลังเป็นกลาง
กองกำลังที่ไม่ขึ้นทั้งฝ่าย ZAFT และ กองทัพโลก สามารถแบ่งได้ดังนี้
กองกำลังไคลน์ (Clyne Faction)
เป็นกองกำลังที่เริ่มตั้งขึ้นตั้งแต่การขโมย Freedom Gundam เมื่อครอบครัวเริ่มถูกตามล่าในฐานะผู้ทรยศ ลักส์ ไคลน์ ลูกสาวเพียงคนเดียวของซีเกล ไคลน์ ซึ่งรอดการตามล่าของแพทริค ซาล่านั้น ได้ขโมยยานรบรุ่นใหม่ของซาร์ฟหรือ Eternal พร้อมกับ ความพยายามที่สร้างสันติภาพในเกิดขึ้นกับทุกฝ่าย
ผู้นำกองกำลัง - เจ้าหญิงแห่งเสียงเพลง ลักส์ ไคลน์ [GS/GSD] ยานเอเทอนอล
นักบินโมบิลสูท / กันดั้ม / โมบิลอาร์เมอร์
อาร์คแองเจิ้ล (Arch angel)
สมาชิกบนยาน
กองกำลังออร์บ
ประเทศเป็นกลางในมหาสมุทรแปซิฟิก ประกอบด้วย mass driver คางุยะ และ โคโลนี่ เฮลิโอโพลิส
ผู้นำประเทศ - อูสึมิ นาระ อัสฮา [GS], ยูน่า โรม่า เซย์รัน [GSD], คางาริ ยูระ อัสฮา [GSD]
ผู้บริหาร /กองทัพออร์บ
ORB MEMBER
คุซานางิ
โรงงานของประเทศเป็นกลาง ORB
รุ่งอรุณแห่งทะเลทราย
กองทัพโลก
กองกำลังของโลก ฝ่ายเนเฌอรัล ชื่อภาษาอังกฤษคือ OMNI (Oppose Militancy & Neutralize Invasion Enforcer)
อาร์คแองเจิ้ล
สมกชิกบนยาน
นักบินโมบิลสูท / กันดั้ม / โมบิลอาร์เมอร์
โดมิเนียน
สมาชิกบนยาน
Phantom pain
อื่นๆ
BLUE COSMOS / LOGOS
กองทัพ ZAFT / PLANT
กองกำลังของฝ่ายโคออร์ดิเนเตอร์ ชื่อภาษาอังกฤษคือ - ZAFT (Zodiac Alliance Freedom Treaty) - PLANT (Productive Location Ally on Nexus Technology)
สภาความมั่นคงแห่งแพลนท์
ZAFT / PLANT MEMBER
หน่วยคลูเซ่
ผู้บัญชาการ /กัปตัน /อื่นๆ
นักบินโมบิลสูท / กันดั้ม / โมบิลอาร์เมอร์
หน่วยกลาดิช
หน่วยจูล
หน่วยวอลท์เฟลด์
แบทแมน: อาร์แคมออริจินส์
แบทแมน: อาร์แคมออริจินส์ (Batman: Arkham Origins) เป็นวีดิโอเกมที่ผลิตโดย Warner Bros. Games Montréal และจัดจำหน่ายโดย Warner Bros. Interactive Entertainment ในรูปแบบของเครื่องเล่นวีดิโอเกมไมโครซอฟท์ วินโดวส์ เพลย์สเตชัน 3 วียู และเอกซ์บอกซ์ 360 โดยนำตัวละครซุเปอร์ฮีโร่จากดีซีคอมิกส์ แบทแมน เป็นภาคต่อจากแบทแมน: อาร์แคมซิตี และเป็นเกมภาคที่ 3 ของซีรีส์แบทแมน: อาร์แคม โดยจะวางจำหน่ายในวันที่ 25 ตุลาคม ค.ศ. 2013
ประเทศเซนต์คิตส์และเนวิสในโอลิมปิกเยาวชนฤดูร้อน 2010
ประเทศเซนต์คิตส์และเนวิส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติเซนต์คิตส์และเนวิสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 1 ชนิดกีฬา ผลการแข่งขันครั้งนี้ประเทศเซนต์คิตส์และเนวิสไม่ได้รับเหรียญรางวัล
ซาลาเปาหน้าแตก
ซาลาเปาหน้าแตก (Cha siu bao หรือ char siu bao) เป็นซาลาเปาแบบกวางตุ้ง ไส้ที่นิยมเป็นไส้หมูแดง จัดเป็นติ่มซำชนิดหนึ่ง บางครั้งขายเป็นขนมอบในจีน
ในอาหารจีนกวางตุ้ง
ซาลาเปาหน้าแตกนี้ใกล้เคียงกับซาลาเปาแบบนึ่ง แต่ซาลาเปาหน้าแตกจะใช้ทั้งยีสต์และผงฟู ทำให้มีเนื้อนุ่มฟูมากกว่า
คลองมำบัง
คลองมำบัง เป็นคลองสำคัญในจังหวัดสตูล ที่เกิดจากลำน้ำสายเล็ก ๆ บริเวณเทือกเขาอำเภอควนกาหลง จังหวัดสตูล ไหลผ่านหมู่บ้านต่าง ๆ เช่น บ้านดุสน อำเภอควนโดน ช่วงนี้เรียกว่า คลองดุสน ผ่านตำบลฉลุง อำเภอเมืองสตูล เรียกว่า คลองฉลุง จนเข้าเขตตัวเมืองจึงเรียกว่า "คลองมำบัง" จากนั้นไหลออกสู่ทะเลที่บ้านตำมะลัง บริเวณอ่าวตำมะลัง อำเภอเมืองสตูล คำว่า "มำบัง" มาจากภาษามลายู แปลว่า "ปิด"
จากข้อมูลแผนพัฒนาจังหวัดสตูล 4 ปี (พ.ศ. 2561–2564) คลองมำบังมีพื้นที่รับน้ำฝน 391.30 ตารางกิโลเมตร ปริมาณน้ำฝน เฉลี่ย 2,100 มิลลิเมตรต่อปี ปริมาณน้ำท่าเฉลี่ย 679.38 ล้านลูกบำศกเมตรต่อปี
เมืองเก่าสตูลตั้งอยู่ริมคลองมำบัง มีถนนบุรีวานิชซึ่งเป็นถนนสายแรกของเมืองสตูล ซึ่งมีอาคารสถาปัตยกรรมจีน-โปรตุเกส ที่ตำบลพิมาน อำเภอเมืองสตูล เป็นที่ตั้งของเขาโต๊ะพญาวัง เป็นแหล่งโบราณคดีสมัยก่อนประวัติศาสตร์ริมคลองมำบัง
กีฬามหาวิทยาลัยโลกฤดูร้อน 2007
กีฬามหาวิทยาลัยโลกฤดูร้อน 2007 เป็นการแข่งขันกีฬามหาวิทยาลัยโลกฤดูร้อน ครั้งที่ 24 จัดขึ้นที่ กรุงเทพมหานคร ประเทศไทย ระหว่างวันที่ 8-18 สิงหาคม พ.ศ. 2550
โดย สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จพระราชดำเนินเป็นองค์ประธานในพิธีเปิดการแข่งขันอย่างเป็นทางการ ณ ราชมังคลากีฬาสถาน เมื่อวันที่ 8 สิงหาคม
ประเทศที่เสนอตัวเป็นเจ้าภาพ
จากการประชุมของคณะกรรมการสหพันธ์กีฬามหาวิทยาลัยโลก หรือ FISU ได้คัดเลือก ประเทศที่เสนอตัวขอเป็นเจ้าภาพ การแข่งขันกีฬามหาวิทยาลัยโลก ครั้งที่ 24 เมื่อวันที่ 14 มกราคม พ.ศ. 2546 โดย FISU มีมติให้กรุงเทพมหานคร เป็นเจ้าภาพจัดการแข่งขัน ซึ่งในขณะนั้น มีเมืองต่างๆ ที่ร่วมเสนอตัวขอเป็นเจ้าภาพ จำนวน 5 เมือง ได้แก่
สัญลักษณ์ประจำการแข่งขัน
สัญลักษณ์ประจำการแข่งขัน ถูกออกแบบโดยเป็นลักษณะของเส้นสายทั้ง 5 สี ร้อยเรียงในรูปตัว U ซึ่งมาจากคำว่า Universiade เปรียบได้ดังเส้นสายแห่งการถ่ายทอดประสบการณ์ การแลกเปลี่ยนความรู้ และ วัฒนธรรม ระหว่างตัวแทนและนักกีฬาจากมหาวิทยาลัยต่าง ๆ ใน 5 ทวีป ทั่วโลก ทั้งหมดรวมกันเป็นหนึ่งเดียว พุ่งม้วนเข้าสู่สัญลักษณ์ลวดลายสีเหลืองทอง อันเป็นเอกลักษณ์ของชาติไทย เปี่ยมล้นไปด้วยความปีติยินดี และ ความภาคภูมิใจที่ได้รับเกียรติให้ เป็นศูนย์กลางแห่งการถ่ายทอดและแลกเปลี่ยนวัฒนธรรม
สัตว์นำโชค
กระต่าย เป็นสัญลักษณ์ที่แสดงถึงความว่องไว เฉลียวฉลาด อ่อนโยน พร้อมต้อนรับนักกีฬาทุกชาติ ด้วยรอยยิ้มและมิตรภาพ ทั้งรูปร่างหน้าตา สีสัน และ กิริยาท่าทาง ล้วนแสดงออกถึงความอ่อนน้อมถ่อมตน อันเป็นหนึ่งในเอกลักษณ์ของวัฒนธรรมไทย ที่สืบต่อกันมายาวนาน
คำขวัญ
คำขวัญของการแข่งขันในครั้งนี้คือ "ALL BECOME ONE" เป็นการแสดงถึงการรวมกันเป็นหนึ่งเดียวของผู้คนทุกชนชาติ ทุกศาสนา จากกว่า 150 ประเทศ เข้าร่วมมหกรรมกีฬาอันยิ่งใหญ่ของปัญญาชนที่กรุงเทพมหานคร
เพลงประจำการแข่งขัน
บริษัท อาร์เอส จำกัด (มหาชน) ได้รับเกียรติให้จัดทำแต่งเพลงที่ใช้ในการแข่งขันกีฬามหาวิทยาลัยโลกฤดูร้อน ครั้งที่ 24 โดยได้มอบหมายให้ คุณสุทธิพงษ์ วัฒนจัง Music Content Production รับหน้าที่เป็นผู้ดูแลการผลิต มีทั้งหมด 2 เพลง คือ
เพลงประจำการแข่งขันฉบับภาษาไทย ขับร้องโดย โจ-ป๊อป และ ซินเดอเรลล่า
เพลงประจำการแข่งขันฉบับภาษาอังกฤษ ขับร้องโดย "ลีเดีย - ศรัณญ์รัชต์ วิสุทธิธาดา"
ประเทศที่เข้าร่วมแข่งขัน
ประเทศที่เข้าร่วมแข่งขันกีฬามหาวิทยาลัยโลกในครั้งนี้มีทั้งสิ้น 156 ประเทศ จากทุกทวีปทั่วโลก มีนักกีฬาทั้งสิ้นถึง 10,205 คน ซึ่งมีจำนวนมากที่สุดเป็นอันดับ 2 รองจากโอลิมปิก เมื่อเทียบกับการแข่งขันกีฬาระดับนานาชาติที่มีอยู่ในโลกปัจจุบัน มีรางวัล 236 เหรียญทอง จาก 15 ชนิดกีฬา
สนามแข่งขัน
การจัดการแข่งขันกีฬามหาวิทยาลัยโลก เป็นการแข่งขันกีฬาของนักศึกษาในมหาวิทยาลัยจากประเทศต่างๆ ทั่วโลก ดังนั้น สนามกีฬาที่ใช้จัดการแข่งขันจึงถูกจัดขึ้นในมหาวิทยาลัยเป็นส่วนใหญ่ โดยเจ้าภาพในแต่ละประเทศจะต้องเสนอรายชื่อสนามกีฬาแต่ละแห่งในประเทศของตนให้กับคณะกรรมการสหพันธ์กีฬามหาวิทยาลัยนานาชาติ หรือ FISU ตรวจสอบมาตรฐานของสนามกีฬาให้ได้ในระดับสากล และสามารถรองรับการแข่งขันกีฬาในระดับนานาชาติได้ ซึ่งในการแข่งขันกีฬามหาวิทยาลัยโลกครั้งที่ 24 กรุงเทพมหานคร นี้ ได้มีสนามแข่งขันกีฬาดังนี้
นอกจากนั้นยังมีสนามอื่นๆ ที่ไม่ได้อยู่ในความรับผิดชอบของมหาวิทยาลัย และใช้เป็นสนามแข่งขัน ได้แก่
การมีส่วนร่วมเป็นเจ้าภาพของมหาวิทยาลัย
การแข่งขันกีฬามหาวิทยาลัยโลกโดยปกติแล้ว ประเทศเจ้าภาพจะให้มหาวิทยาลัยได้มีส่วนร่วมจัดการแข่งขันให้มากที่สุด เนื่องจากเป็นมหกรรมกีฬาของนิสิตนักศึกษา โดยการแข่งขันกีฬามหาวิทยาลัยโลกฤดูร้อน ครั้งที่ 24 ที่ประเทศไทยเป็นเจ้าภาพ ก็ได้มีมหาวิทยาลัยต่างๆเข้ามามีส่วนร่วมจัดการแข่งขัน โดยแบ่งหน้าที่รับผิดชอบกันไปตามศักยภาพและความพร้อมของแต่ละมหาวิทยาลัย ซึ่งมหาวิทยาลัยต่างๆได้เข้ามามีส่วนร่วมดังนี้
พิธีเปิดและปิดการแข่งขัน
พิธีการจุดคบเพลิงโดย พระเจ้าหลานเธอ พระองค์เจ้าสิริวัณณวรีนารีรัตน์ ทรงจุดคบเพลิง ณ พื้นดิน ก่อนที่ไฟจะลุกโชติช่วงและพุ่งขึ้นสู่ กระถางคบเพลิงใหญ่ของสนาม
วันเสาร์ที่ 18 สิงหาคม 2550 เวลา 18.00 น. ณ สนามราชมังคลากีฬาสถาน กรุงเทพมหานคร พิธีปิดการแข่งขัน มี ฯพณฯ พลเอก สุรยุทธ จุลานนท์ องคมนตรี เป็นประธานในพิธี เริ่มต้นด้วยการแสดงเชียร์หลีดเดอร์ของมหาวิทยาลัยต่างๆ จากนั้นเป็นพิธีปิดโดยมีการแสดงดังนี้
อาสาสมัคร UNIVERSIADE VOLUNTEER
การแข่งขันกีฬาระดับนานาชาติทั่วโลก สิ่งสำคัญส่วนหนึ่ง ที่จะขาดไม่ได้ เพื่อให้การจัดการแข่งขัน ดำเนินไปได้อย่างลุล่วง คือ อาสาสมัครร่วมการแข่งขัน ซึ่งในการแข่งขันกีฬามหาวิทยาลัยโลกครั้งที่ 24 กรุงเทพมหานคร มีอาสาสมัครที่ผ่านการคัดเลือกจากมหาวิทยาลัยต่างๆ เพื่อเข้าร่วมทำงานในส่วนต่างๆ ของการจัดการแข่งขัน จำนวนทั้งสิ้น 7,056 คน
แม้ว่าในการแข่งขันครั้งที่ผ่านๆ มา ประเทศเจ้าภาพต่างๆ นั้น จะมีอาสาสมัครไม่ต่ำกว่า 10,000 คนขึ้นไป แต่สำหรับครั้งนี้ สาเหตุที่มีอาสาสมัครเป็นจำนวนน้อยนั้น ก็เนื่องมาจาก ความไม่พร้อมด้านงบประมาณ แต่อย่างไรก็ตาม อาสาสมัครที่มีจำนวนน้อย ก็ทำงานกันอย่างเต็มที่ เพื่อให้งานออกมาอย่างดีที่สุด
เหรียญที่ระลึก
ด้านหน้า กลางเหรียญมีพระบรมรูปพระบาทสมเด็จพระปรมินทรมหาภูมิพลอดุลยเดช ทรงผินพระพักตร์ทางเบื้องซ้าย ทรงฉลองพระองค์สากล ภายในวงขอบเหรียญเบื้องบนมีข้อความว่า "พระบาทสมเด็จพระปรมินทรมหาภูมิพลอดุลยเดช "เบื้องล่างมีข้อความว่า "รัชกาลที่ ๙" โดยมีลายไทยคั่นระหว่างข้อความเบื้องบนกับเบื้องล่างทั้งสองข้าง
ด้านหลัง กลางเหรียญมีรูปสัญลักษณ์การจัดการแข่งขันกีฬามหาวิทยาลัยโลก ฤดูร้อน ครั้งที่ ๒๔ ด้านขวาของรูปสัญลักษณ์มีข้อความบอกราคาว่า "๑๐ บาท" ด้านซ้ายมีข้อความบอกราคาว่า "10 BAHT" ภายในวงขอบเหรียญเบื้องบนมีข้อความว่า "กีฬามหาวิทยาลัยโลก ฤดูร้อน ครั้งที่ ๒๔" เบื้องล่างมีข้อความว่า "๘ - ๑๘ สิงหาคม ๒๕๕๐ ประเทศไทย"
การถ่ายทอดโทรทัศน์ในประเทศไทย
การถ่ายทอดสดทางโทรทัศน์ มีการถ่ายทอดสดถึง 3 สถานี ได้แก่ สถานีโทรทัศน์โมเดิร์นไนน์ทีวี สถานีวิทยุโทรทัศน์แห่งประเทศไทย กรมประชาสัมพันธ์ และสถานีโทรทัศน์ทีไอทีวี (ปัจจุบันคือสถานีโทรทัศน์ไทยพีบีเอส) เป็นต้น
ปราโมทย์ ไม้กลัด
ปราโมทย์ ไม้กลัด นักการเมืองชาวไทย ที่ปรึกษาประธานผู้ตรวจการแผ่นดิน อดีตสมาชิกสภาปฏิรูปแห่งชาติ อดีตสมาชิกวุฒิสภากรุงเทพมหานคร อดีตอธิบดีกรมชลประทาน อดีตผู้อำนวยการสำนักงานคณะกรรมการทรัพยากรน้ำแห่งชาติ สำนักเลขาธิการนายกรัฐมนตรี และ อดีตรองปลัดกระทรวงเกษตรและสหกรณ์
ประวัติ
ปราโมทย์ ไม้กลัด เกิดเมื่อวันที่ 3 พฤษภาคม พ.ศ. 2483 ที่แขวงบางปะกอก เขตราษฎร์บูรณะ กรุงเทพมหานคร เป็นบุตรของนายกฤษณา ไม้กลัด กับนางปิ่น ไม้กลัด มีอาชีพทำสวน นายปราโมทย์ ไม้กลัด จบการศึกษาชั้นมัธยมศึกษาจากโรงเรียนอำนวยศิลป์ พระนคร สำเร็จการศึกษาระดับปริญญาตรีช่างชลประทานบัณฑิต (เกียรตินิยม) คณะวิศวกรรมชลประทาน มหาวิทยาลัยเกษตรศาสตร์  ได้รับพระราชทานทุนมูลนิธิอานันทมหิดล ไปศึกษาระดับปริญญาโท สาขาเดียวกัน ณ มหาวิทยาลัยแคลิฟอร์เนีย เมืองเดวิส สหรัฐอเมริกา แล้วฝึกงานด้านวิศวกรรมชลประทานที่ Bureau of Reclamation เมืองเดนเวอร์ รัฐโคโลราโด และที่โครงการชลประทานต่างๆ ในสหรัฐอเมริกาอีก 1 ปี
นายปราโมทย์ ไม้กลัด สมรสกับ นางเตือนใจ จันทน์ล้ำเลิศ มีบุตรชาย 1 คน คือ ปิตินันท์ ไม้กลัด ดำรงตำแหน่งรองผู้อำนวยการ ฝ่ายบริหารผลิตภัณฑ์สินเชื่อบรรษัท บริษัท ธนาคารกสิกรไทย จำกัด (มหาชน) และบุตรสาว 2 คน คือ สุรังสี ไม้กลัด เป็น หัวหน้ากลุ่มสาระการเรียนรู้ภาษาต่างประเทศระดับมัธยมศึกษาประจำ โรงเรียนสาธิตแห่งมหาวิทยาลัยเกษตรศาสตร์ และ รองศาสตราจารย์ ดร.ชไมภัค เตชัสอนันต์ เป็น ผู้ช่วยอธิการบดีฝ่ายวิเทศสัมพันธ์ มหาวิทยาลัยเกษตรศาสตร์ สังกัดภาควิชาภาษาต่างประเทศ คณะมนุษยศาสตร์ มหาวิทยาลัยเกษตรศาสตร์
การทำงาน
หลังจากจบการศึกษาเมื่อ พ.ศ. 2511 ได้เข้ารับราชการที่กองวิชาการ กรมชลประทาน ทำงานด้านออกแบบเขื่อนและอาคารประกอบ ระบบส่งน้ำของโครงการชลประทานต่างๆ ซึ่งส่วนใหญ่เป็นโครงการในภาคตะวันออกเฉียงเหนือ ในปี พ.ศ. 2520 ได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร ให้เป็นผู้รับผิดชอบงานโครงการพัฒนาแหล่งน้ำอันเนื่องมาจากพระราชดำริหลายโครงการ เช่น โครงการเขื่อนป่าสักชลสิทธิ์ที่ จังหวัดลพบุรี เป็นต้น
นายปราโมทย์ ไม้กลัด เข้ารับตำแหน่งอธิบดีกรมชลประทานใน พ.ศ. 2540 รองปลัดกระทรวงเกษตรและสหกรณ์ใน พ.ศ. 2542 และสมาชิกวุฒิสภาของกรุงเทพมหานคร ใน พ.ศ. 2543 นายปราโมทย์ ไม้กลัด ได้ดำรงตำแหน่งสำคัญมากมาย เช่น กรรมการมูลนิธิชัยพัฒนา กรรมการมูลนิธิอานันทมหิดล แผนกเกษตรศาสตร์ กรรมการและเลขานุการ คณะกรรมการบริหารโครงการพัฒนาลุ่มน้ำป่าสัก อันเนื่องมาจากพระราชดำริ กรรมการและผู้ช่วยเลขานุการคณะกรรมการทรัพยากรน้ำแห่งชาติ ผู้อำนวยการศูนย์เฉพาะกิจเพื่อแก้ไขปัญหาเรื่องน้ำ สำนักเลขาธิการนายกรัฐมนตรี กรรมการสภาวิจัยแห่งชาติสาขาวิศวกรรมศาสตร์และอุตสาหกรรมวิจัย นายกสภามหาวิทยาลัยเกษตรศาสตร์ กรรมการผู้ทรงคุณวุฒิ สภามหาวิทยาลัยเกษตรศาสตร์ กรรมการที่ปรึกษาคณะวิศวกรรมศาสตร์ และ อาจารย์พิเศษหลักสูตรปริญญาโท คณะวิศวกรรมชลประทาน มหาวิทยาลัยเกษตรศาสตร์ และปัจจุบันดำรงตำแหน่งที่ปรึกษาประธานผู้ตรวจการแผ่นดิน
รางวัลและเกียรติยศ
นายปราโมทย์ ไม้กลัด ได้รับการยกย่องรางวัลอื่นๆ อาทิ พ.ศ. 2536 บุคคลดีเด่นของชาติสาขาวิทยาศาสตร์และเทคโนโลยี พ.ศ. 2536 นิสิตเก่าดีเด่นคณะวิศวกรรมศาสตร์ มหาวิทยาลัยเกษตรศาสตร์ พ.ศ. 2538 นิสิตเก่าดีเด่นของมหาวิทยาลัยเกษตรศาสตร์ พ.ศ. 2539 วุฒิบัตรกิตติมศักดิ์และเข็มแสนยาธิปัตย์ วิทยาลัยกองทัพบก พ.ศ. 2540 ครอบครัวประชาธิปไตยตัวอย่าง คณะกรรมการเอกลักษณ์ของชาติ พ.ศ. 2541 นิสิตเก่าดีเด่นแห่งทศวรรษ คณะวิศวกรรมศาสตร์ มหาวิทยาลัยเกษตรศาสตร์
กะราง
กะราง, กระราง, รางกระบก บ้างเรียก ข้าวราง เป็นอาหารพื้นบ้านทางภาคตะวันออกของประเทศไทย ได้แก่ จังหวัดจันทบุรี ระยอง และตราด ทำจากเมล็ดกระบกตำละเอียดปรุงรสด้วยน้ำตาลทรายและเกลือเล็กน้อย ก่อนหยอดใส่กรวยใบขนุน สามารถเก็บไว้ได้นานราวหนึ่งเดือน มีรสชาติหวานมันเค็มคล้ายเนยถั่ว ใช้คลุกรับประทานกับข้าวเจ้า บ้างใช้ทาหน้าขนมปัง หรือกินต่างน้ำจิ้มถั่วก็มี ในปัจจุบันแม้จะมีการออกจำหน่ายกะรางในราคาถูก แต่หาซื้อได้ค่อนข้างยาก โดยมากมักทำกินกันภายในครัวเรือน
คำว่า "ราง" แปลว่า "การคั่วให้สุก" ซึ่งบ่งถึงวิธีการทำของอาหารชนิดนี้อย่างชัดเจน เพราะเมล็ดกระบกไม่อาจกินดิบได้ ด้วยมียางหากรับประทานจะทำให้เมา แต่เมล็ดกระบกที่สุกแล้ว มีสรรพคุณทางยาคือช่วยบำรุงสมองหัวใจ รักษาริดสีดวงจมูก และบรรเทาอาการหอบหืด
การทำกะราง คือต้องนำมีดมากระเทาะผลและเมล็ดของกระบกเพื่อเอากระพี้ จากนั้นนำกระพี้ของไปต้มให้สุก ใช้เวลาราว 10 นาที จนเยื่อสีน้ำตาลที่หุ้มกระพี้หลุดร่อนออกได้ เผยให้เห็นเนื้อกระบกสีขาว หลังจากนั้นให้นำเนื้อกระบกไปคั่วให้สุกจนมีสีเหลืองกรอบ ก่อนลงตำในครกทันทีจนละเอียด และปรุงรสด้วยน้ำตาลและเกลือเล็กน้อยตามชอบ ตำจนเนื้อกระบกเหนียวหนืดจากยางกระบกให้เนียน จากนั้นก็นำกะรางหยอดใส่กรวยที่ทำจากใบขนุน ซึ่งมีเนื้อเหนียวไม่แตกง่าย กะรางจะเย็นตัวลงเป็นเนื้อแข็ง สามารถเก็บไว้รับประทานได้นานราวหนึ่งเดือน หากนำออกมากินก็จะอุ่นร้อนด้วยการนำกะรางใส่ในหม้อหุงข้าวร้อน ๆ ให้คลายความแข็งสามารถนำไปรับประทานกับข้าวได้ต่อไป
วัดพระธาตุจอมจ้อ
วัดพระธาตุจอมจ้อ เป็นหนึ่งในพระธาตุ 9 จอม และยังเป็นพระธาตุคู่บ้านคู่เมืองของอำเภอเทิง ตั้งอยู่ที่ ม.20 บ้านเวียงจอมจ้อ ตำบลเวียง อำเภอเทิง ห่างจากที่ว่าการอำเภอเทิงไปทางทิศตะวันตกประมาณ 1 กิโลเมตร  ลักษณะเป็นเจดีย์ทรงลังกาแบบสถาปัตยกรรมล้านนา
ประวัติพระธาตุจอมจ้อ
พระธาตุจอมจ้อเป็นพระธาตุศักดิ์สิทธิที่อยู่คู่เมืองเทิงมาตั้งแต่สมัยโบราณกาล ประวัติพระธาตุจอมจ้อจากคัมภีร์เก่าแก่ที่ตั้งโดยนักปราชญ์ผู้ชำนาญในด้านภาษาบาลีของอำเภอเมืองเทิง (เมืองเถิง) ในสมัยนั้นได้กล่าวว่า ในกาลสมัยเมื่อพระพุทธเจ้าเสด็จมาสุวรรณภูมิ พระองค์ได้พักอยู่ใต้ต้นอโศกบนดอยใกล้น้ำแม่อิง มีพญานาคตนหนึ่ง รู้ว่าพระพุทธองค์เสด็จมาจึงเข้าไปเฝ้าพระพุทธเจ้า ทูลถามความต่างๆแล้วจึงนำจ้อคำ ๓ ผืนแล้วจ้อแก้วอีก ๓ ผืน มาถวายพระพุทธองค์ พระอานนท์จึงขอทูลพระธาตุให้พระยานาคตนนั้น พระพุทธองค์จึงนำพระหัตถ์ลูบพระเศียรได้พระเกศาธาตุเส้นหนึ่ง จึงโปรดให้พญานาคไว้พญานาคจึงนำความแจ้งให้เจ้าเมืองเทิงสร้างพระธาตุไว้ที่กลางดอยเพื่อบรรจุพระเกศาธาตุ ต่อมาจึงมีการขนานนามพระธาตุนั้นว่า พระธาตุจอมจ้อ
ความเชื่อ
""ความเชื่อ"" ในการไหว้พระธาตุจอมจ้อ คำว่า "จ้อ" เป็นคำล้านนา หมายความเทียบได้กับ "ช่อ" ในภาษาไทยกลาง "จอมจ้อ" จึงควรหมายความถึง ชูขึ้น หรือสูงเด่น เป็นสง่า สูงส่ง ถ้าได้กราบไหว้ก็จะประสบความสำเร็จทุกสิ่งเหมือนกับการเริ่มเจรจาก็นำมาซึ่งความสำเร็จและสมประสงค์ทุกประการ
แหล่งข้อมูลอื่น
http://www.tourismchiangrai.com/ http://www.watjomjor.com/
ลีแอน ไรมส์
มาร์กาเร็ต ลีแอน ไรม์ส (Margaret LeAnn Rimes) เกิดวันที่ 28 สิงหาคม ค.ศ. 1982 เป็นนักร้องเพลงคันทรี - ป็อป, นักแต่งเพลง และนักแสดงหญิงชาวอเมริกัน
ไรม์สเกิดที่เมืองเพิร์ล รัฐมิสซิสซิปปี ก่อนจะย้ายตามครอบครัวไปยังเมืองการ์แลนด์ รัฐเท็กซัส ไรม์เริ่มร้องเพลงเมื่อมีอายุเพียง 2 ปี และเริ่มเข้าประกวดในงานประกวดท้องถิ่นเมื่ออายุ 5 ปี และมีอายุ 11 ปี ไรม์สได้เซ็นสัญญาเป็นครั้งแรกกับค่ายเพลงอิสระชื่อ Nor Ja Vak และได้ออกอัลบั้ม 3 อัลบั้มภายใต้ต้นสังกัดดังกล่าว ก่อนจะได้พบกับ บิล แม็ค ดีเจและโปรโมเตอร์ ซึ่งเป็นผู้แต่งเพลง "Blue" ซิงเกิลเปิดตัวอย่างเป็นทางการของเธออีกด้วย
ไรม์สเซ็นสัญญาอีกครั้งกับต้นสังกัด เคิร์บเรคคอร์ดส ในปี ค.ศ. 1995 ด้วยการสนับสนุนจาก บิล แม็ค "Blue" ซิงเกิลเปิดตัวของไรม์สจากอัลบั้มในชื่อเดียวกัน Blue ออกวางจำหน่ายในปี ค.ศ. 1996 อัลบั้มเปิดตัวที่อันดับ 3 ในชาร์ตบิลบอร์ด และอันดับ 1 ในชาร์ตอัลบั้มเพลงคันทรี ด้วยยอดจำหน่ายกว่า 123,000 ชุด และในปีต่อมา ไรม์สได้รับรางวัลรางวัลแกรมมี สาขาศิลปินหน้าใหม่ยอดเยี่ยม และสาขาอัลบั้มเพลงคันทรียอดเยี่ยม นับเป็นศิลปินอายุน้อยที่สุดที่ได้รับรางวัลแกรมมี คืออายุแค่ 14 ปีในขณะนั้น และยังเป็นศิลปินเพลงคันทรีคนแรกที่ได้รับรางวัลในสาขาศิลปินหน้าใหม่ยอดเยี่ยมอีกด้วย
ไรม์สยังโด่งดังจากซิงเกิล "How Do I Live" ในปี 1997 และซิงเกิล "Can't Fight The Moonlight" จากเรื่อง Coyote Ugly ซึ่งเธอได้ร่วมแสดงเป็นตัวประกอบเป็นตัวเองในตอนท้ายเรื่องด้วย
ด้านชีวิตส่วนตัว ไรม์สแต่งงานกับ ดีน เชียร์เมต หนึ่งในทีมแดนเซอร์ของเธอ ในดัลลัส เมื่อปี ค.ศ. 2002
ชัยยุทธ โตสง่า
ชัยยุทธ โตสง่า หรือ ป๋อม บอยไทย (10 เมษายน พ.ศ. 2509 - 20 พฤษภาคม พ.ศ. 2562) นักดนตรีไทยเดิมและดนตรีไทยประยุกต์ ผู้ก่อตั้งวงดนตรี BANGKOK XYLOPHONE และวงกำไล เป็นผู้ได้รับรางวัลศิลปาธร สาขาดนตรี ประจำปี พ.ศ. 2553 จัดโดยสำนักงานศิลปวัฒนธรรมร่วมสมัยกระทรวงวัฒนธรรม เป็นบุตรชายของครูสุพจน์ โตสง่า และครูดวงเนตร ดุริยะพันธ์
ประวัติ
ชัยยุทธเกิดที่กรุงเทพ เริ่มเรียนดนตรีไทยที่บ้านโตสง่าและวิทยาลัยนาฏศิลป์กรุงเทพฯ สำเร็จการศึกษาระดับปริญญาตรีที่คณะครุศาสตร์ จุฬาลงกรณ์มหาวิทยาลัย ภาควิชาดนตรีศึกษา ในปี พ.ศ. 2537 ได้ศึกษาระนาดเอกกับ ครูสุพจน์ โตสง่า, ครูบุญยงค์ เกตุคง, ครูสิริชัยชาญ ฟักจำรูญ, ครูณัฐพงษ์ โสวัตร, ครูทนง แจ่มวิมล ศึกษาการประพันธ์บทร้อยกรองกับครูจำเนียร ศรีไทยพันธ์และ อ.เนาวรัตน์ พงษ์ไพบูลย์, ศึกษาระนาดทุ้มกับครูสืบศักดิ์ ดุริยประณีต ศึกษาฆ้องวงใหญ่ไทย-มอญกับครูธีระศักดิ์ ชุ่มชูศาสตร์และศึกษาทางด้านการขับร้องเพลงไทยเดิมกับ ครูสีนาฏ (บรรจง) เสริมศิริ, ครูสุดจิตต์ ดุริยประณีต, ครูอรทัย ทับพร และครูอีกหลายท่านที่วิทยาลัยนาฏศิลป์กรุงเทพ และศึกษาด้านการประพันธ์และการเรียบเรียงเพลงไทยกับครูสุพจน์ โตสง่าและครูบุญยงค์ เกตุคง ศึกษาการตีกลองไทยต่าง ๆ กับครูสมพงษ์ นุชพิจารณ์, ครูปฐมรัตน์ ถิ่นธรณี, ครูสมาน น้อยนิตย์, ครูธีระพล น้อยนิตย์, ครูสหรัฐ ปลื้มปรีชา และศึกษาด้านหลักการดนตรีสากลกับผู้ช่วยศาสตราจารย์ พันเอกชูชาติ พิทักษากร ศึกษาด้านการบันทึกเสียงและเทคนิคการออกแบบเสียงในห้องบันทึกเสียงจาก อ.ชาญชัย ศรีทองแจ้ง ชัยยุทธเคยเป็นอาจารย์พิเศษสอนที่ภาควิชาดนตรีศึกษา คณะครุศาสตร์ จุฬาลงกรณ์มหาวิทยาลัย เมื่อปี พ.ศ. 2543-2546
ปัจจุบัน ชัยยุทธทำงานดนตรีไทยร่วมสมัยทั้งรับแสดงและรับประพันธ์เพลง เนื้อร้อง ทำนอง และสอนดนตรีไทยให้กับผู้ที่สนใจ /มค.2558 ชัยยุทธ โตสง่า เรียบเรียงเพลง"วัฒนธรรม"อันเป็นค่านิยมประการที่ 5 ของ คสช.ขับร้องโดย หลิวอารดา โดยกิจการพลเรือนทหารบก /กพ.2558 ชัยยุทธ โตสง่าทำเพลงประกอบภาพยนตร์"ขรัวโต" ชีวประวัติของสมเด็จพุฒาจารย์โต พรหมรังสี ทั้งเรื่อง / ป๋อมชัยยุทธ โตสง่าสร้างปรากฏการ์ณใหม่อีกครั้ง ด้วยการออกผลงานเพลงลูกทุ่ง โดยใช้วงดนตรีไทยร่วมสมัยมาร่วมทำดนตรีโดยแต่งเนื้อร้อง-ทำนองเอง เร็วๆนี้(ปลายกค.-ต้นสค.2560)กับ บริษัทอาร์สยาม ติดตามได้ในสื่ออาร์สยาม
ลักษณะผลงาน
ผลงานดนตรีของชัยยุทธมีลักษณะเฉพาะตัวชัดเจนมาก เสียงระนาดที่เขาบรรเลงและวิธีการบรรเลงระนาดของเขามีเอกลักษณ์จดจำได้ง่ายประหนึ่งเสียงร้องเพลงของมนุษย์ ลักษณะงานที่ชัยยุทธคิดออกมาไม่ค่อยซ้ำแบบใครและหาผู้ทำเหมือนหรือคล้ายได้ยาก เพราะงานดนตรีของชัยยุทธเกิดจากการบ่มประสบการณ์ดนตรีของเขาเอง ไม่ยึดติดเกินไป ไม่หลุดกรอบเกินไป งานดนตรีของชัยยุทธเป็นที่รู้จักแพร่หลายมาจากกลุ่มคนเล่นดนตรีก่อนและจากการที่ผลงานของชัยยุทธคนทั่วไปสามารถเข้าถึงไม่ยากจึงแพร่หลายสู่การยอมรับของผู้ชมผู้ฟังดนตรีทั่วไป จนได้รางวัลสีสันอวอร์ดถึงสองครั้งในปี 2539 และ 2544 และรางวัลศิลปาธรแห่งชาติในปี 2553 ศาสตราจารย์นายแพทย์ พูนพิศ อมาตยกุลเคยกล่าวว่าผลงานเพลงและการแสดงดนตรีที่ชัยยุทธสร้างสรรค์หลายงานมีความงามที่สามารถผลักดันให้เป็นผลงานชิ้นเอกในระดับนานาชาติ
ฟุตบอลทีมชาติเม็กซิโก
ฟุตบอลทีมชาติเม็กซิโก (Selección de fútbol de México) เป็นตัวแทนทีมฟุตบอลจากประเทศเม็กซิโกในการแข่งขันระหว่างประเทศ อยู่ภายใต้การดูแลของสหพันธ์ฟุตบอลเม็กซิโก (Federación Mexicana de Fútbol) โดยเป็นสมาชิกของ สมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ)
เม็กซิโกเข้าร่วมการแข่งขันฟุตบอลโลกรอบสุดท้าย 17 ครั้ง และเป็นหนึ่งในหกชาติที่ได้เข้าร่วมการแข่งขันทุกครั้งตั้งแต่ฟุตบอลโลก 1994 พวกเขาเป็นหนึ่งในสองชาติ (ร่วมกับบราซิล) ที่ผ่านรอบแบ่งกลุ่มฟุตบอลโลกในเจ็ดครั้งหลังสุด การแข่งขันฟุตบอลโลกนัดแรกของพวกเขาคือการพบฝรั่งเศสในฟุตบอลโลก 1930 ผลงานที่ดีที่สุดในฟุตบอลโลกคือการเข้าถึงรอบก่อนรองชนะเลิศสองครั้งใน ค.ศ. 1970 และ 1986 ซึ่งพวกเขาเป็นเจ้าภาพทั้งสองครั้ง
เม็กซิโกเป็นชาติที่ประสบความสำเร็จมากที่สุดในภูมิภาคคอนคาแคฟ โดยชนะเลิศ คอนคาแคฟโกลด์คัพ 11 สมัย (นับรวมคอนคาเคฟแชมเปียนชิป), นอร์ทอเมริกันเนชั่นคัพ 3 สมัย, คอนคาแคฟคัพ 1 สมัย และคว้าเหรียญทองในการแข่งขันอเมริกากลางและแคริบเบียนเกมส์ 2 สมัย พวกเขายังเป็นหนึ่งในแปดชาติ ที่ชนะเลิศการแข่งขันนานาชาติรายการสำคัญของฟุตบอลชายได้ 2 จาก 3 รายการ (ฟีฟ่าคอนเฟเดอเรชันส์คัพ และ โอลิมปิกฤดูร้อน) โดยชนะเลิศฟีฟ่าคอนเฟเดอเรชันส์คัพ ค.ศ. 1999 และ คว้าเหรียญทองในโอลิมปิกฤดูร้อน 2012 และจากการชนะเลิศคอนเฟเดอเรชันส์คัพ ส่งผลให้พวกเขาเป็นชาติเดียวในคอนคาแคฟที่ชนะเลิศการแข่งขันทางการของสหพันธ์ฟุตบอลระหว่างประเทศ แม้ว่าเม็กซิโกจะเป็นสมาชิกของคอนคาแคฟ ทว่าพวกเขาก็ได้รับคำเชิญให้ร่วมแข่งขันโกปาอาเมริกาซึ่งจัดโดยสมาพันธ์ฟุตบอลอเมริกาใต้ โดยคว้าตำแหน่งรองชนะเลิศสองครั้งใน ค.ศ. 1993 และ 2001 และคว้าอันดับสามอีกสามครั้ง
ประวัติ
กีฬาฟุตบอลเริ่มเข้าสู่ประเทศเม็กซิโกในช่วงต้นศตวรรษที่ 20 โดยผู้ที่นำเข้ามาเผยแพร่คือกลุ่มผู้อพยพชาวยุโรป โดยเป็นคนงานเหมืองจากคอร์นวอลล์ ประเทศอังกฤษ และในปีต่อ ๆ มาชาวสเปนจำนวนมากได้อพยพมาตั้งถิ่นฐานในเม็กซิโกเพื่อหนีสงครามกลางเมือง
การแข่งขันนัดแรกของเม็กซิโกคือการพบกับกัวเตมาเลซึ่งพวกเขาชนะด้วยผลประตู 3–2 และหลังจากนั้นพวกเขาลงแข่งเกมกระชับมิตรกับกัวเตมาลาอีกสามนัดในวันที่ 9, 12 และ 16 ธันวาคม ค.ศ. 1923 การแข่งขันในวันที่ 9 ธันวาคม จัดขึ้นที่ Parque España ซึ่งเม็กซิโกชนะ 2–1 และในนัดที่สองพวกเขาเอาชนะได้ 2–0 ปิดท้ายด้วยการเสมอกัน 3–3 ผู้จัดการทีมของทีมชุดนั้นคือ ราฟาเอล การ์ซา กูเตียร์เรซ สี่ปีต่อมา พวกเขาลงแข่งรายการกระชับมิตรอีกครั้งในวันที่ 19 มิถุนายน ค.ศ. 1927 เสมอกับสเปน 3–3 และในรายการนั้นเม็กซิโกยังแข่งขันกับ กลุบนาซิโอนัลเดฟุตโบล สโมสรจากอุรุกวัย และพวกเขาแพ้ 1–3 และในปีนั้นได้มีการก่อตั้งสหพันฐ์ฟุตบอลขึ้นในประเทศเม็กซิโกอย่างเป็นทางการ การแข่งขันระหว่างประเทศครั้งแรกของเม็กซิโกคือ โอลิมปิกฤดูร้อน 1928 ซึ่งพวกเขาแพ้สเปนด้วยผลประตู 1–3 ในรอบ 16 ทีมสุดท้าย ตามด้วยการเข้าร่วมฟุตบอลโลกครั้งแรกใน ฟุตบอลโลก 1930 ซึ่งพวกเขาอยู่ร่วมกลุ่มกับอาร์เจนตินา, ชิลี และ ฝรั่งเศส นัดแรกของพวกเขาตือการแพ้ฝรั่งเศส 1–4 ฆวน การิเรโญ เป็นนักเตะคนแรกที่ทำประตูในฟุตบอลให้แก่ทีมชาติเม็กซิโก พวกเขาแพ้ชิลีในนัดที่สอง 0–3 ปิดท้ายด้วยการแพ้อาร์เจนตินา มานูเอล โรซาส์ เป็นนักคนแรกในประวัติศาสตร์ที่ทำประตูจากลูกจุดโทษในฟุตบอลโลก
เม็กซิโกห่างหายจากการลงแข่งขันฟุตบอลโลกไปอีกหลายปี ก่อนจะกลับมาร่วมแข่งขันฟุตบอลโลก 1950 อย่างไรก็ตาม ในช่วงระหว่างทศวรรษ 1950–60 เม็กซิโกไม่สามารถทำผลงานที่ดีได้เลยในการแข่งขันฟุตบอลโลก แม้พวกเขาจะเป็นทีมมหาอำนาจในภูมิภาคคอนคาแคฟ ทว่าพวกเขาไม่สามารถต่อกรกับทีมใหญ่จากยุโรปและอเมริกาใต้ได้ ในช่วงเวลานั้น ผู้รักษาประตูของพวกเขา อันโตนิโอ คาร์บาชาล ทำสถิติเป็นนักฟุตบอลคนแรกที่ลงแข่งขันฟุตบอลโลกรอบสุดท้ายห้าสมัยติดต่อกัน ใน ค.ศ. 1965 เม็กซิโกชนะเลิศ คอนคาเคฟแชมเปียนชิป (ซึ่งต่อมากลายเป็นคอนคาแคฟโกลด์คัพ) เป็นสมัยแรก และพวกเขาเป็นเจ้าภาพฟุตบอลโลกครั้งแรก ใน ค.ศ. 1970 ประเดิมด้วยการเสมอสหภาพโซเวียต 0–0 ตามด้วยการเอาชนะ เอลซัลวาดอร์ และ เบลเยียม ผ่านเข้ารอบก่อนรองชนะเลิศเป็นครั้งแรกแต่แพ้อิตาลี 1–4 พวกเขาไม่ผ่านรอบคัดเลือกฟุตบอลโลก 1974 ก่อนจะกลับมาลงแข่งขันฟุตบอลโลก 1978 แต่ตกรอบแบ่งกลุ่มด้วยผลงานแพ้รวดทั้งสามนัดต่อเยอรมนีตะวันตก (0–6), ตูนิเซีย (1–3) และโปแลนด์ (1–3) และไม่ผ่านรอบคัดเลือกฟุตบอลโลก 1982 ก่อนจะเป็นเจ้าภาพฟุตบอลโลกเป็นครั้งที่สองใน ค.ศ. 1986 มีผู้จัดการทีมคือ โบรา มีลูตีโนวิช ผ่านรอบแบ่งกลุ่มโดยเอาชนะเบลเยียม 2–1, เสมอปารากวัย 1–1 และชนะอิรัก 1–0 ตามด้วยการชนะบัลแกเรีย 2–0 ก่อนจะแพ้จุดโทษเยอรมนีตะวันตกในรอบก่อนรองชนะเลิศภายหลังเสมอกัน 0–0
เม็กซิโกถูกลงโทษไม่ให้ลงแข่งขันฟุตบอลโลก 1990 เนื่องจากพวกเขาฝ่าฝืนกฎในการใช้ผู้เล่นที่มีอายุเกินในการแข่งขันฟุตบอลเยาวชนชิงแชมป์โลก 1989 รอบคัดเลือก เหตุการณ์ในครั้งนั้นถูกเรียกว่า "เรื่องอื้อฉาว Cachirules" ภายหลังจากการแต่งตั้ง เซซาร์ ลุยส์ เมโนติ เป็นผู้จัดการทีม เม็กซิโกทำผลงานได้ดีขึ้นในการแข่งขันนานาชาติ พวกเขาได้รองแชมป์โกปาอาเมริกา 1993 แพ้อาร์เจนตินาในรอบชิงชนะเลิศ 1–2 ต่อมาในฟุตบอลโลก 1994 เม็กซิโกเข้ารอบ 16 ทีมสุดท้ายแต่แพ้จุดโทษบัลแกเรีย ต่อมาในฟุตบอลโลก 1998 เม็กซิโกอยู่ร่วมกลุ่มกับเกาหลีใต้, เนเธอร์แลนด์ และเบลเยียม พวกเอาชนะเกาหลีใต้ 3–1, เสมอเบลเยียม 2–2 และเสมอเนเธอร์แลนด์ 2–2 และแพ้เยอรมนีในรอบ 16 ทีมสุดท้าย 1–2 ในปีต่อมาพวกเขาชนะเลิศการแข่งขันของฟีฟ่าเป็นครั้งแรกในรายการ ฟีฟ่าคอนเฟเดอเรชันส์คัพ ซึ่งพวกเขาเป็นเจ้าภาพ โดยชนะสหรัฐในรอบรองชนะเลิศ 1–0 และชนะทีมรองแชมป์ฟุตบอลโลก 1998 อย่างบราซิลในรอบชิงชนะเลิศ 4–3 ในฟุตบอลโลก 2002 เม็กซิโกผ่านเข้ารอบ 16 ทีมสุดท้ายอีกครั้งก่อนจะแพ้คู่ปรับสำคัญอย่างสหรัฐ 0–2 พวกเขาเป็นหนึ่งในแปดชาติที่ได้เป็นทีมวางในฟุตบอลโลก 2006 โดยอยู่ในกลุ่มดี พวกเขาเริ่มต้นด้วยการชนะอิหร่าน 3–1 ตามด้วยการเสมอแองโกลา 0–0 และแพ้โปรตุเกส 1–2 และเข้าไปแพ้อาร์เจนตินาในรอบ 16 ทีมสุดท้าย รีการ์โด ลา โวลปี ลาออก และอูโก ซันเชซ รับตำแหน่งต่อ และหลังจากคว้ารองแชมป์ คอนคาแคฟโกลด์คัพ 2007 ซึ่งพวกเขาแพ้สหรัฐ 1–2 พวกเขาลงแข่งขันโกปาอาเมริกา 2007 เริ่มต้นด้วยการชนะบราซิล 2–0, ชนะเอกวาดอร์ 2–0 และเสมอชิลี 0–0 จบอันดับหนึ่งของกลุ่ม ตามด้วยการถล่มเอาชนะปารากวัย 6–0 ในรอบก่อนรองชนะเลิศ และแพ้อาร์เจนตินาในรอบรองชนะเลิศ 0–3 แต่ยังแก้ตัวได้โดยการเอาชนะอุรุกวัยในนัดชิงอันดับสาม 3–1 และในเดือนกรกฎาคม ค.ศ. 2009 เม็กซิโกคว้าแชมป์คอนคาแคฟโกลด์คัพสมัยที่แปด หลังจากชนะสหรัฐในรอบชิงชนะเลิศ 5–0
ในฟุตบอลโลก 2010 เม็กซิโกเสมอเจ้าอย่างแอฟริกาใต้ 1–1, ชนะฝรั่งเศส 2–0 และแพ้อุรุกวัย 0–1 ผ่านเข้ารอบ 16 ทีมสุดท้ายแต่แพ้อาร์เจนตินา 1–3 ต่อมาในรายการ คอนคาแคฟโกลด์คัพ 2011 แม้เม็กซิโกจะคว้าแชมป์ได้อีกครั้งโดยเอาชนะสหรัฐในรอบชิงชนะเลิศ 3–1 แต่พวกเขาต้องพบกับเหตุการณ์อื้อฉาวอีกครั้งเมื่อผู้เล่นห้าคนถูกตรวจพบว่าใช้สารกระตุ้นเคลนบิวเทรอล และถูกตัดชื่อออกจากการแข่งขัน เม็กซิโกได้สิทธิ์ลงแข่งขัน ฟีฟ่าคอนเฟเดอเรชันส์คัพ 2013 แต่ตกรอบแบ่งกลุ่ม แม้จะเอาชนะญี่ปุ่นได้ แต่พวกเขาแพ้ทีมใหญ่อย่างบราซิลและอิตาลี ต่อมาในคอนคาแคฟโกลด์คัพ 2013 เม็กซิโกผ่านเข้ารอบชนะเลิศแต่ไปแพ้ปานามา 1–2 โดยถือเป็นครั้งแรกที่พวกเขาแพ้ปานามาสองครั้งในรายการนี้ (ปานามาชนะพวกเขาได้ในรอบแบ่งกลุ่ม 2–1)
ในการแข่งขันฟุตบอลโลก 2014 รอบคัดเลือกรอบที่ 4 เม็กซิโกเอาชนะได้เพียงสองนัดจากสิบนัด แต่ยังได้สิทธิ์ไปแข่งขันรอบเพลย์ออฟในฐานะทีมอันดับ 4 ที่มีผลงานดีที่สุดในโซนคอนคาแคฟ พวกเขาเอาชนะนิวซีแลนด์ด้วยผลประตูรวมสองนัด 9–3 ผ่านเข้าไปเล่นฟุตบอลโลกรอบสุดท้ายหกครั้งติดต่อกัน และพวกเขาตกรอบ 16 ทีมสุดท้ายอีกครั้ง โดยแพ้เนเธอร์แลนด์ 1–2 ต่อมาใน คอนคาแคฟโกลด์คัพ 2015 เม็กซิโกเอาชนะคอสตาริกาในช่วงต่อเวลารอบก่อนรองชนะเลิศ 1–0 และชนะปานามาในช่วงต่อเวลารอบรองชนะเลิศ 2–1 ท่ามกลางเหตุการณ์วุ่นวายและกรณีปัญหาในทั้งสองนัด พวกเขาคว้าแชมป์ได้อีกครั้งโดยเอาชนะจาเมกา 3–1 ในรอบชิงชนะเลิศ แต่ มิเกล เอร์เรรา ได้ลาออกจากการเป็นผู้จัดการทีมในสองวันต่อมาจากการทะเลาะวิวาทกับ กริสเตียน มาร์ติโนลี ผู้สื่อข่าว ต่อมในเดือนตุลาคม ค.ศ. 2015 เม็กซิโกคว้าแชมป์รายการคอนคาแคฟคัพซึ่งจัดขึ้นเป็นครั้งแรก เอาชนะสหรัฐ 3–2 ในช่วงต่อเวลา ได้สิทธิ์ร่วมแข่งขัน ฟีฟ่าคอนเฟเดอเรชันส์คัพ 2017 ที่ประเทศรัสเซีย ฆวน การ์โลส โอโซริโอ ได้รับแต่งตั้งเป็นผู้จัดการทีมชาติคนที่ 16 เม็กซิโกชนะติดต่อกันทุกรายการ 13 นัด เริ่มต้นในเดือนกรกฎาคม ค.ศ. 2015 ก่อนที่สถิติดังกล่าวจะหยุดลงในรายการ โกปาอาเมริกาเซนเตนาริโอ จัดขึ้นที่สหรัฐอเมริกา เม็กซิโกแพ้ชิลีในรอบก่อนรองชนะเลิศยับเยิน 0–7 โอโซริโอผู้จัดการทีมได้กล่าวขอโทษแฟนบอลถึงความอับอายในครั้งนี้ ต่อมาใน ฟีฟ่าคอนเฟเดอเรชันส์คัพ 2017 เม็กซิโกทำได้เพียงอันดับสี่ หลังจากแพ้เยอรมนีในรอบรองชนะเลิศ 1–4 และแพ้โปรตุเกสในช่วงต่อเวลาพิเศษในนัดชิงอันดับสาม 1–2 และในฟุตบอลโลก 2018 เม็กซิโกชนะแชมป์เก่าอย่างเยอรมนีได้ในนัดแรก 1–0 จากประตูของ อีร์บิง โลซาโน ตามด้วยการชนะเกาหลีใต้ 2–1 จากประตูของ การ์โลส เบลา และ ฆาบิเอร์ เอร์นันเดซ และแม้จะแพ้สวีเดนในนัดสุดท้าย 0–3 แต่พวกเขายังผ่านเข้ารอบ 16 ทีมสุดท้ายเป็นครั้งที่เจ็ดติดต่อกัน ก่อนจะเข้าไปแพ้บราซิล 0–2 จากความพ่ายแพ้ดังกล่าวส่งผลให้เม็กซิโกไม่สามารถผ่านเข้ารอบก่อนรองชนะเลิศฟุตบอลโลกได้อีกเลยนับตั้งแต่ตนเองเป็นเจ้าภาพ ในฟุตบอลโลก 1986 ในเดือนกรกฎาคม ค.ศ. 2018 โอโซริโอได้อำลาตำแหน่งผู้ฝึกสอนหลังจากหมดสัญญา
ในเดือนมกราคม ค.ศ. 2019 เฆราร์โด มาร์ติโน ได้รับการแต่งตั้งเป็นผู้จัดการทีม ถือเป็นผู้จัดการทีมชาวอาร์เจนตินาคนที่สามได้ที่คุมทีมชาติเม็กซิโก และพาทีมคว้าแชมป์ คอนคาแคฟโกลด์คัพ ได้อีกครั้งในปีนั้น โดยเอาชนะสหรัฐในรอบชิงชนะเลิศ 1–0
ผู้เล่นชุดปัจจุบัน
รายชื่อผู้เล่น 26 คนที่ถูกเรียกตัวในการแข่งขัน ฟุตบอลโลก 2022
''ข้อมูลการลงเล่นและการทำประตูนับถึงวันที่ 22 พฤศจิกายน พ.ศ. 2565 หลังจากการพบกับ โปแลนด์''
คู่แข่ง
นับตั้งแต่พบกันครั้งแรกใน ค.ศ. 1934 ทั้งสองทีมพบกันรวม 73 ครั้ง และเม็กซิโกมีสถิติที่เหนือกว่าที่ 36–22–15 (ชนะ, เสมอ และแพ้ตามลำดับ) และมีผลประตูรวมที่ดีกว่า (144–82) ตั้งแต่อดีตจนถึงทศวรรษ 1980 เม็กซิโกมีผลงานที่เหนือกว่ามาก (22–2–2) แต่หากนับตั้งแต่ทศวรรษ 2000 เป็นต้นมาซึ่งสหรัฐพัฒนาทีมขึ้นมา เม็กซิโกมีผลงานที่เป็นรอง (6–9–17) แต่ในช่วงเวลานี้เม็กซิโกยังเอาชนะสหรัฐในรอบชิงชนะเลิศรายการสำคัญได้สามครั้ง ได้แก่ คอนคาแคฟโกลด์คัพ 2011 และ 2019 รวมถึงคอนคาแคฟคัพ 2015 ซึ่งเป็นการคว้าแชมป์ได้ที่สหรัฐอเมริกา และยังเป็นการบุกไปเอาชนะสหรัฐได้ที่บ้านเป็นครั้งแรกนับตั้งแต่ ค.ศ. 1980 แต่ใน ค.ศ. 2021 เม็กซิโกก็แพ้สหรัฐในรอบชิงชนะเลิศเนชั่นส์ลีกไฟนอล และโกลด์คัพ
อันดับโลก
''ข้อมูลล่าสุดเมื่อ 27 พฤษภาคม ค.ศ. 2021''
อันดับโลกที่ดีที่สุด อันดับโลกที่แย่ที่สุด  การเปลี่ยนแปลงอันดับที่ดีที่สุด  การเปลี่ยนแปลงอันดับที่แย่ที่สุด
0 มีนาคม
0 มีนาคม คือวันที่จินตนาการขึ้นมา สูตรนี้อาจจะใช้ในซอฟต์แวร์เช่น Microsoft Excel เพื่อหมายถึงวันสุดท้ายของเดือนกุมภาพันธ์เป็นวิธีการที่ช่วยให้ความจริงที่ว่าความยาวของมันจะแตกต่างกันเมื่อปีอธิกสุรทิน นอกจากนี้ยังสามารถนำมาใช้เป็นคำที่ใช้เรียกครึ่งวันเกิดของคนที่เกิดเมื่อวันที่ 29 30 และ 31 สิงหาคม
0 มีนาคม บางครั้งก็ใช้โดยนักดาราศาสตร์เป็นคำพ้องสำหรับวันสุดท้ายของเดือนกุมภาพันธ์
ธัญญาเรศ เองตระกูล
ธัญญาเรศ เองตระกูล (สกุลเดิม: รามณรงค์; เกิด 26 พฤศจิกายน พ.ศ. 2519) ชื่อเล่น ธัญญ่า เป็นนักแสดงและพิธีกรลูกครึ่งไทย-อเมริกา มีชื่อเสียงอย่างมากจากบทบาท "ผึ้ง" จากละครเรื่อง สามีตีตรา (2544) และ "นพนภา" จากละครเรื่อง แรงเงา (2555) เธอมีญาติที่เป็นนักแสดงด้วยกันคือ อริต์ตา รามณรงค์ และ แดนอรุณ รามณรงค์
ประวัติ
ธัญญาเรศเกิดวันที่ 26 พฤศจิกายน พ.ศ. 2519 ที่รัฐอินดีแอนา ประเทศสหรัฐอเมริกา บิดาคือสุรพันธ์ รามณรงค์ มารดาคือ Jacklin ซึ่งเป็นชาวอเมริกันพื้นเพครอบครัวของคุณพ่อ คือคุณปู่ของคุณธัญญ่านั้นเป็นชาวปากพนัง จังหวัดนครศรีธรรมราช ธัญญ่าเป็นลูกสาวคนกลาง ในจำนวนพี่น้องทั้งหมด 3 คน โดยพี่ชายคือ แดนนี่ และน้องสาวคือ มัยร่า ธัญญาเรศมีสมเกียรติ คุณานิธิพงศ์ เป็นผู้จัดการส่วนตัว มีลูกพี่ลูกน้องคืออริต์ตา รามณรงค์ และหลานชาย แดนอรุณ รามณรงค์
ช่วงประมาณ 4-6 ขวบ ครอบครัวของธัญญ่า ย้ายกลับจากสหรัฐอเมริกามาอยู่ประเทศไทย และเข้าวงการบันเทิงในช่วงชั้นประถม จากการชักชวนของญาติ ให้ไปร่วมรายการเซ็นทรัลบัณฑิตน้อย รวมถึงแสดงในละครสั้นของรายการ ทำให้เธอรู้สึกชอบในการแสดง จากนั้นเริ่มได้รับบทเด่นมากขึ้น ในละคร "ดวงใจแม่" ทางช่อง 5 จากนั้นเธอจึงมีงานแสดง ในละครโทรทัศน์อีกสามเรื่อง โดยหนึ่งในละครเหล่านั้นคือ ละครชุดเทียนนิรันดร์ รวมถึงมีงานถ่ายแบบ ในเสื้อผ้าของเด็กตามมา นอกจากนี้ยังมีงานโฆษณา โดยมีงานแป้งเด็กเซนต์ลุก เป็นผลงานโฆษณาชิ้นแรก ในอาชีพนักแสดงในช่วงวัยเด็ก ธัญญ่าหยุดงานในวงการบันเทิง ในช่วงที่เธอจบชั้นประถมปีที่ 6 เพราะรู้สึกเหนื่อยในการทำงาน และเริ่มต้นจัดฟัน ตั้งแต่จบประถม 6 ถึงช่วงชั้นมัธยมปีที่ 2 ทำให้ไม่รับงานในวงการบันเทิง อีกทั้งในช่วงย้ายโรงเรียนเข้าชั้นมัธยมที่โรงเรียนมาแตร์เดอีวิทยาลัย ก็อยากให้เวลากับการเรียน ที่ต้องตั้งใจยิ่งขึ้นมากกว่า โดยเธอกลับเข้าสู่วงการบันเทิง อีกครั้งในช่วงที่เรียนชั้นม 3 โดยเริ่มจากโฆษณานมเมจิ
ธัญญาเรศจบการศึกษา ประถม 1-4 โรงเรียนจินดานุกูล, ประถม 5-6 โรงเรียนพระมหาไถ่, มัธยมโรงเรียนมาแตร์เดอีวิทยา, จบปริญญาตรี คณะนิเทศศาสตร์ ในสาขาโทรทัศน์และวิทยุกระจายเสียง มหาวิทยาลัยกรุงเทพ และจบปริญญาโท คณะวารสารศาสตร์และสื่อสารมวลชน ในสาขาการบริหารสื่อสารมวลชน มหาวิทยาลัยธรรมศาสตร์
จากนั้นจึงเป็นนางแบบวัยรุ่น ที่มีงานโฆษณาตามมาเป็นจำนวนมาก เช่น ลูกอมมายมินท์, น้ำยาโกรกผม, กูลิโกะ และฮานามิ ส่งผลให้เธอเป็นที่รู้จักขึ้นมาในวงกว้าง ธัญญ่ามีงานโฆษณาตามมาแบบโดดเด่นอีกชิ้นคือ ครีมเฮสลีน สโนว์ และเริ่มมีงานด้านแสดงติดต่อให้เข้าไปทดสอบหน้ากล้อง เช่น ภาพยนตร์ท่านขุนน้อยน้อย ซึ่งได้รับคำชมจากคุณภาพแต่ธัญญ่าประสบความสำเร็จในฐานะนางเอกภาพยนตร์เต็มตัวจากเรื่อง โจ๋ไม่โจ๋...หัวใจให้โจ๋คู่กับ สายฟ้า เศรษฐบุตร และจากภาพยนตร์เรื่องนี้นั่นเอง ทำให้บริษัทไฟว์สตาร์ สนับสนุนเธออย่างเต็มที่ในภาพยนตร์วัยรุ่นหลายเรื่อง ของทางไฟว์สตาร์ในช่วงนั้น โดยเธอเป็นที่จดจำจากภาพยนตร์วัยรุ่นมากมายที่เธอรับบทนางเอกนำในความทรงจำของวัยรุ่น ที่ผ่านช่วง กระโปรงบานขาสั้น แสดงคู่กับ ธรรม์ โทณะวณิก ที่ฮิตจนมีภาคต่อมาคือ กระโปรงบานขาสั้นภาค 2 (ตอน แอบดูบาบิคิว), ท่านขุนน้อย...น้อย, โจ๋ไม่โจ๋...หัวใจให้โจ๋, ม 6/2 ห้องครูวารี ซึ่งมีภาคที่สองตามมา คือ ม 6/2 ห้องครูวารี เทอม 2, ประถม มัธยม เปรี้ยวอมหวาน, ผู้ชายหัวใจไม่พายเรือ, ดอกไม้ไนน์มากับขาหมู, ปาฏิหาริย์...โอม...สมหวัง และ ขอเก็บหัวใจเธอไว้คนเดียว หลังจากผ่านงานภาพยนตร์เป็นจำนวนมาก
ธัญญ่าเริ่มเข้าสู่วงการโทรทัศน์ ในช่วงประมาณปี พ.ศ. 2539 โดยมักจะได้รับบทนางเอกวัยรุ่น ที่น่ารัก เรียบร้อย สดใส เช่นเดียวกับภาพจดจำของผู้ชม ในงานด้านภาพยนตร์ของเธอ แต่สิ่งที่ทำให้เธอก้าวข้ามผ่านข้อจำกัดของดาราวัยรุ่น และเติบโตในฐานะนักแสดง ที่มีฝีมือเป็นที่ยอมรับ คือการรับบทร้ายมากขึ้น ที่ขัดต่อภาพพจน์ของเธอ ซึ่งรับบทบาทนางเอกใสใสมาตลอด อีกทั้งธัญญ่ายังมีภาพพจน์ของสาวน้อยแสนดี จากการวางตัวได้ดี เรียบร้อย และไม่มีข่าวเสียหายมาตลอด โดยเธอพลิกมารับบทที่แรงขึ้น ในละคร ทองประกายแสด และบทนางร้ายเต็มรูปแบบ ในละคร สามีตีตรา และจากการพลิกบทบาทมาเล่นบทร้ายสุดขั้ว แต่แฝงมิติทางการแสดงทำให้ตัวละครสุดร้ายในเรื่องพลิกมาได้รับความเห็นใจ จากความบีบคั้นของตัวละคร ในละครสามีตีตรานี้เอง ทำให้เธอคว้ารางวัลนักแสดงสมทบยอดเยี่ยมจากการประกาศรางวัลโทรทัศน์ทองคำ และ top star award ประจำปี 2001 มาครองทั้งสองสถาบัน นอกจากนี้ในปี 2006 เธอยังได้รับรางวัลนักแสดงสมทบยอดเยี่ยมอีกครั้ง จากการประกาศผล top star award จากละคร เรือนรักเรือนทาส รวมถึงละครเรื่อง สาปภูษา ที่เธอแสดงไว้อย่างยอดเยี่ยม ทำให้ได้รับการเสนอชื่อเข้าชิงสาขานักแสดงนำยอดเยี่ยม จากโทรทัศน์ทองคำ รางวัลนาฏราช คมชัดลึกอวอร์ด เฉลิมไทยอวอร์ด และ สตาร์เอนเตอเทนเมนท์อวอร์ด โดยเธอเป็นนักแสดงอีกคนหนึ่งที่รับบทร้ายและบทดี สลับกันไปมาอยู่เสมอ และแม้จะพลิกมาเล่นบทร้าย เธอก็กลับมาเป็นนางเอก ได้อย่างไม่ขัดตาในการแสดงรวมถึงบางครั้งก็รับบทพิเศษ ที่ร้ายและดีในเรื่องเดียวกันอย่างสาปภูษา และ พรายปรารถนา นอกจากงานด้านการแสดง ไม่ว่าจะเป็นภาพยนตร์ ละครโทรทัศน์ ถ่ายแบบ และงานโฆษณา ที่มีมาตั้งแต่ยังเป็นเด็กแล้ว เธอยังมีงานพิธีกร ในรายการผู้หญิงต้องรู้ ผู้หญิงถึงผู้หญิงสวย (ยุติออกอากาศไปแล้ว) และ ดาวน์ทาวน์ รายการวาไรตี้ท่องเที่ยว ซึ่งร่วมเป็นผู้ผลิตรายการเอง และเป็นพิธีกรร่วมกัน กับ พิตต้า ณ พัทลุง ออกอากาศทุกวันหยุดนอกจากนี้งานมิวสิกวิดีโอ ชิ้นเด่นเด่นที่ผ่านมาของเธอ คือการเป็นนางเอกมิวสิกวิดีโอของ ธงไชย แมคอินไตย์ ในเพลงสุดฮิต เล่าสู่กันฟัง และเพลง เบอร์นี้...ไม่มีคนของเธอ ของ ปาน ธนพร สำหรับชีวิตในปัจจุบัน ยังคงมีผลงานในการแสดง โดยเฉพาะละครโทรทัศน์ งานพิธีกรและการถ่ายแบบ
ชีวิตส่วนตัว
ธัญญาเรศสมรสกับร้อยโทสัณชัย เองตระกูล บุตรของสมใจนึก กับนุชนารถ เองตระกูล เมื่อวันที่ 10 ธันวาคม พ.ศ. 2548 ที่อาสนวิหารอัสสัมชัญ มีบุตรสาวคนเดียวชื่อ ลลียา เองตระกูล หรือลียา เดิมธัญญาเรศนับถือศาสนาคริสต์นิกายโรมันคาทอลิก แต่ภายหลังได้เปลี่ยนไปนับถือศาสนาพุทธ โดยให้เหตุผลว่าตนชอบสวดมนต์และทำบุญ การประพฤติตนเช่นนี้ทำให้เธอมีสติในช่วงประสบปัญหาชีวิต
พ.ศ. 2553 ธัญญาเรศตกเป็นข่าวจากกรณีการเผยแพร่คลิปเสียงการสนทนาของตนเองกับสามี ระบุว่าสัญชัยมีความสัมพันธ์กับสาวิกา ไชยเดช หรือพิ้งกี้ นักแสดงสาวที่มีข่าวก่อนหน้า จนกลายเป็นข้อพิพาทระหว่างกัน  กระทั่งเดือนพฤษภาคม พ.ศ. 2561 สาวิกาและธัญญาเรศได้กลับมาร่วมงานกันอีกครั้งในงาน "เที่ยวให้สุด ปักหมุดแดนใต้" ซึ่งจัดโดยการท่องเที่ยวแห่งประเทศไทย ทั้งสองกล่าวว่าได้อโหสิกรรมต่อกันและไม่มีเรื่องหมางใจกันอีก
พิธีกร
ออนไลน์
รังสิญา นิสัยสม
รังสิญา นิสัยสม (เกิด 11 มิถุนายน พ.ศ. 2537) นักเทควันโดหญิงทีมชาติไทย เป็นนักกีฬาเทควันโดจากจังหวัดชลบุรี และแชมป์เทควันโดโลก ปี 2011 รุ่นไม่เกิน 62 กก.หญิง โดยคว้าเหรียญทองประวัติศาสตร์แรกให้กับวงการเทควันโดไทย หลังจากที่ทางสมาคมกีฬาเทควันโดแห่งประเทศไทยรอคอยมานานถึง 32 ปีเต็ม เป็นหนึ่งในนักกีฬาเทควันโดที่เข้าร่วมการแข่งขัน "โอลิมปิกเกมส์ 2012" รุ่นไม่เกิน 57 กก.หญิง ที่กรุงลอนดอน ประเทศอังกฤษ
ประวัติ
รังสิญาเป็นบุตรสาวของพ.จ.อ.รังสรรค์ นิสัยสม และนางสุมาลี นิสัยสม สำเร็จการศึกษาระดับชั้นมัธยมศึกษาตอนปลายจากโรงเรียนสิงห์สมุทร จังหวัดชลบุรี ปัจจุบันกำลังศึกษาระดับปริญญาตรีที่มหาวิทยาลัยรัตนบัณฑิต เริ่มเล่นกีฬาเทควันโดตั้งแต่อายุ 10 ปี เพราะชื่นชอบความสวยงามของชุดเทควันโด และมีนักกีฬารุ่นพี่ คือ เยาวภา บุรพลชัย เป็นแรงบันดาลใจ ในตอนแรกทางครอบครัวไม่อนุญาต แต่สุดท้ายครอบครัวของเธอก็ใจอ่อน ยอมให้เธอเล่นกีฬาชนิดนี้ รังสิญาติดทีมชาติจากการเข้าร่วมการแข่งขันกีฬาเยาวชนแห่งชาติ ได้เข้ามาร่วมฝึกซ้อมกับโค้ชและนักกีฬาคนอื่นๆ หลังจากนั้นก็มีผลงานในฐานะนักกีฬาเทควันโดทีมชาติไทยจนถึงปัจจุบัน
พ.ศ. 2553
ในปี 2553 รังสิญาเข้าร่วมการแข่งขันเทควันโด รายการ "Yeongcheon 1st Intl Club Open Taekwondo Championships 2010" ที่ประเทศเกาหลีใต้ และเข้าร่วมการแข่งขันเทควันโด รายการ "WTF World Cup Taekwondo Team Championships 2010" ที่สาธารณรัฐประชาชนจีน ซึ่งคว้าเหรียญทองแดงมาครองทั้งสองรายการ
พ.ศ. 2554
ในปี 2554 เข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2011" รุ่นไม่เกิน 62 กก.หญิง ที่เมืองคยองจู ประเทศเกาหลีใต้ รอบชิงชนะเลิศ เป็นฝ่ายชนะคะแนนมาริน่า ซูมิก นักกีฬาจากโครเอเชีย 3-1 คว้าเหรียญทอง รุ่นไม่เกิน 62 กก.หญิง ทำให้รังสิญาเป็นแชมป์เทควันโดโลกคนแรกของไทย ด้วยวัยเพียง 17 ปี และเป็นแชมป์เทควันโดโลกร่วมกับชัชวาล ขาวละออ นักกีฬาเทควันโด รุ่นไม่เกิน 54 กก.ชาย ที่คว้าเหรียญทองมาได้เช่นกัน
พ.ศ. 2555
ในปี 2555 รังสิญาเข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2012" รุ่นไม่เกิน 57 กก.หญิง ที่เมืองโฮจิมินห์ ประเทศเวียดนาม โดยเข้าร่วมการแข่งขันกับนักกีฬาเทควันโดทีมชาติไทยรุ่นประชาชน จำนวน 8 คน แบ่งเป็นประชาชนหญิง จำนวน 3 คน ประกอบด้วย คันธรัตน์ หนูราม ชนาธิป ซ้อนขำ สริตา ผ่องศรี แบ่งเป็นประชาชนชาย จำนวน 5 คน ประกอบด้วย ชัชวาล ขาวละออ เป็นเอก การะเกตุ นาชา ปั้นทอง กองพล คุ้มครอง พีระเทพ ศิลาอ่อน
พ.ศ. 2556
ในปี 2556 เข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2013" รุ่นไม่เกิน 62 กก.หญิง ที่ประเทศเม็กซิโก โดยเข้าร่วมการแข่งขันกับนักกีฬาเทควันโดทีมชาติไทย จำนวน 8 คน ประกอบด้วย ชนาธิป ซ้อนขำ รุ่นไม่เกิน 49 กก.หญิง สริตา ผ่องศรี รุ่นไม่เกิน 53 กก.หญิง วรวงษ์ พงษ์พานิช รุ่นไม่เกิน 57 กก.หญิง เจียรณัฏฐ์ นาคะวิโรจน์ รุ่นไม่เกิน 54 กก.ชาย เป็นเอก การะเกตุ รุ่นไม่เกิน 58 กก.ชาย อัครินทร์ กิจวิจารณ์ รุ่นไม่เกิน 63 กก.ชาย เชษฐรพี ต่างใจ รุ่นไม่เกิน 68 กก.ชาย พีระเทพ ศิลาอ่อน รุ่นไม่เกิน 74 กก.ชาย
เข้าร่วมการแข่งขัน "ซีเกมส์ ครั้งที่ 27" ที่ประเทศเมียนมาร์ ในการแข่งขันเทควันโด รุ่นไม่เกิน 62 กก.หญิง ซึ่งเป็นการแข่งขันซีเกมส์ครั้งแรก และสามารถคว้าเหรียญทองแดงมาครองได้สำเร็จ โดยเข้าร่วมการแข่งขันกับนักกีฬาเทควันโดทีมชาติไทย จำนวน 11 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง พรรณนภา หาญสุจินต์ รุ่นไม่เกิน 49 กก.หญิง สริตา ผ่องศรี รุ่นไม่เกิน 53 กก.หญิง วรวงษ์ พงษ์พานิช รุ่นไม่เกิน 57 กก.หญิง คาสซานดร้า ฮาลเลอร์ รุ่นไม่เกิน 67 กก.หญิง รามณรงค์ เสวกวิหารี รุ่นไม่เกิน 54 กก.ชาย ณัฐวีร์ กล่อมพงษ์ รุ่นไม่เกิน 58 กก.ชาย ศรศาสตร์ พูลพงษ์ รุ่นไม่เกิน 63 กก.ชาย เชษฐรพี ต่างใจ รุ่นไม่เกิน 68 กก.ชาย พีระเทพ ศิลาอ่อน รุ่นไม่เกิน 74 กก.ชาย ณัฐภัทร ตันตรามาตย์ รุ่นไม่เกิน 87 กก.ชาย
พ.ศ. 2557
ในปี 2557 เข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2014" รุ่นไม่เกิน 57 กก.หญิง ที่เมืองทาชเคนต์ ประเทศอุซเบกิสถาน โดยเข้าร่วมการแข่งขันกับนักกีฬาเทควันโดทีมชาติไทย จำนวน 11 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง สริตา ผ่องศรี รุ่นไม่เกิน 53 กก.หญิง รุ่งรวี ขุระสะ รุ่นไม่เกิน 62 กก.หญิง คาสซานดร้า ฮาลเลอร์ รุ่นไม่เกิน 67 กก.หญิง เจียรณัฏฐ์ นาคะวิโรจน์ รุ่นไม่เกิน 54 กก.ชาย เป็นเอก การะเกตุ รุ่นไม่เกิน 58 กก.ชาย อัครินทร์ กิจวิจารณ์ รุ่นไม่เกิน 63 กก.ชาย เชษฐรพี ต่างใจ รุ่นไม่เกิน 68 กก.ชาย พีระเทพ ศิลาอ่อน รุ่นไม่เกิน 74 กก.ชาย ณัฐภัทร ตันตรามาตย์ รุ่นไม่เกิน 80 กก.ชาย
เข้าร่วมการแข่งขัน "เทควันโดชิงชนะเลิศมหาวิทยาลัยโลก ครั้งที่ 13" ที่เมืองโฮฮอต สาธารณรัฐประชาชนจีน คว้าเหรียญทองในการแข่งขันเทควันโด ประเภทต่อสู้ทีมหญิง ร่วมกับคาสซานดร้า ฮาลเลอร์ ศิริพร บวบสด รุ่งรวี ขุระสะ สริตา ผ่องศรี ซึ่งเป็นการคว้าเหรียญทองเทควันโด ประเภทต่อสู้ทีมหญิง ได้เป็นครั้งแรกในประวัติศาสตร์
เข้าร่วมการแข่งขันเทควันโด รายการ "โคเรีย โอเพ่น 2014" ที่ประเทศเกาหลีใต้ คว้าเหรียญทองแดง รุ่นไม่เกิน 57 กก.หญิง โดยเข้าร่วมการแข่งขันกับนักกีฬาเทควันโดทีมชาติไทย จำนวน 18 คน แบ่งเป็นรุ่นเยาวชน จำนวน 7 คน ประกอบด้วย รัชนีกร สูนประหัต นภาพร จรณวัต อรวรา ปัดชัยยัง อิศรินทร์ ทวีปถาวรวงศ์ วรัญชัย จังศิริพรปกรณ์ สิรวิชญ์ ปิยะจินดา ธนโชติ แหม่มเพชร แบ่งเป็นรุ่นประชาชน จำนวน 11 คน ประกอบด้วย วิลาสินี ขำศรีบุศ ธนาภา แซ่เล้า รุ่งรวี ขุระสะ คาสซานดร้า ฮาลเลอร์ รามณรงค์ เสวกวิหารี เป็นเอก การะเกตุ ณัฐวีร์ กล่อมพงษ์ อัครินทร์ กิจวิจารณ์ ติณณภพ ผดุงธรรม เชษฐรพี ต่างใจ พีระเทพ ศิลาอ่อน
สำหรับการแข่งขันเทควันโดในอินชอนเกมส์ หรือ "เอเชียนเกมส์ ครั้งที่ 17" ที่ประเทศเกาหลีใต้ รอบ 16 คน รังสิญาชนะคะแนนนักกีฬาจากจอร์แดน 3-1 รอบ 8 คน ชนะคะแนนนักกีฬาจากอุซเบกิสถาน 6-2 รอบรองชนะเลิศ พ่ายคะแนนนักกีฬาจากเกาหลีใต้ 5-1 คว้าเหรียญทองแดง รุ่นไม่เกิน 57 กก.หญิง และเข้าร่วมการแข่งขัน "เทควันโดไทยแลนด์โอเพ่น 2014" หรือ G1 รุ่นไม่เกิน 57 กก.หญิง
พ.ศ. 2558
ในปี 2558 รังสิญาเข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2015" รุ่นไม่เกิน 57 กก.หญิง ที่ประเทศรัสเซีย โดยเข้าร่วมการแข่งขันกับนักกีฬาเทควันโดทีมชาติไทย จำนวน 7 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง พรรณนภา หาญสุจินต์ รุ่นไม่เกิน 53 กก.หญิง รามณรงค์ เสวกวิหารี รุ่นไม่เกิน 54 กก.ชาย ณัฐวีร์ กล่อมพงษ์ รุ่นไม่เกิน 58 กก.ชาย อัครินทร์ กิจวิจารณ์ รุ่นไม่เกิน 63 กก.ชาย พีระเทพ ศิลาอ่อน รุ่นไม่เกิน 74 กก.ชาย และเป็นหนึ่งในนักกีฬาเทควันโดที่เข้าร่วมการแข่งขัน รายการ "Australian Open 2015" รุ่นไม่เกิน 57 กก.หญิง ที่เมืองเมลเบิร์น ประเทศออสเตรเลีย เป็นการแข่งขันเพื่อเก็บสะสมคะแนนในการจัดอันดับโลก หรือ G2
เข้าร่วมการแข่งขันเทควันโด รายการ "โคเรีย โอเพ่น 2015" รุ่นไม่เกิน 57 กก.หญิง ที่เมืองชุนชอน ประเทศเกาหลีใต้ ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2 ต่อมาเข้าร่วมการแข่งขันเทควันโด รายการ "Indonesia Open Taekwondo Championship 2015" ที่เมืองเปกันบารู ประเทศอินโดนีเซีย คว้าเหรียญทองแดง รุ่นไม่เกิน 57 กก.หญิง จากนั้นเข้าร่วมการแข่งขันเทควันโด รายการ "2015 WTF World Grand Prix Series 2" รุ่นไม่เกิน 57 กก.หญิง ที่เมืองซัมซุน ประเทศตุรกี เป็นการแข่งขันเพื่อเก็บสะสมคะแนนในการจัดอันดับโลก หรือ G4 ร่วมกับนักกีฬาเทควันโดทีมชาติไทย จำนวน 4 คน ประกอบด้วย พาณิภัค วงศ์พัฒนกิจ รุ่นไม่เกิน 49 กก.หญิง ชนาธิป ซ้อนขำ รุ่นไม่เกิน 49 กก.หญิง รามณรงค์ เสวกวิหารี รุ่นไม่เกิน 58 กก.ชาย พีระเทพ ศิลาอ่อน รุ่นไม่เกิน 80 กก.ชาย และเข้าร่วมการแข่งขันเทควันโดกีฬาทหารโลก รายการ "6th CISM World Military Games 2015" รุ่นไม่เกิน 57 กก.หญิง ที่เมืองมุงยอง ประเทศเกาหลีใต้ โดยเข้าร่วมการแข่งขันกับนักกีฬาเทควันโดตัวแทนทีมชาติไทย จำนวน 2 คน ประกอบด้วย โชตสุธัญญ์ จันทร์ธีระวงศ์ รุ่นไม่เกิน 68 กก.ชาย พีระเทพ ศิลาอ่อน รุ่นไม่เกิน 74 กก.ชาย
พ.ศ. 2559
ในปี 2559 รังสิญาเป็นหนึ่งในนักกีฬาเทควันโดที่เดินทางไปเก็บตัวฝึกซ้อมที่ประเทศเกาหลีใต้เป็นเวลา 1 เดือน ร่วมกับนักกีฬาเทควันโดทีมชาติไทย จำนวน 7 คน ประกอบด้วย พาณิภัค วงศ์พัฒนกิจ ชนาธิป ซ้อนขำ พรรณนภา หาญสุจินต์ เทวินทร์ หาญปราบ ณัฐวีร์ กล่อมพงษ์ อัครินทร์ กิจวิจารณ์ พีระเทพ ศิลาอ่อน รังสิญาเป็นนักกีฬาที่มีรายชื่อเข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2016" รุ่นไม่เกิน 57 กก.หญิง ที่เมืองปาไซ ประเทศฟิลิปปินส์ แต่สุดท้ายต้องถอนตัวจากการแข่งขันเนื่องจากอาการบาดเจ็บ ดังนั้นทางสมาคมกีฬาเทควันโดแห่งประเทศไทยจึงส่งธนาภา แซ่เล้าเข้าร่วมการแข่งขันแทน
หอศิลป์ภาพเหมือนแห่งชาติ (ลอนดอน)
หอศิลป์ภาพเหมือนแห่งชาติ (National Portrait Gallery) คือหอศิลป์ในกรุงลอนดอน สหราชอาณาจักรที่รวบรวมภาพชาวบริติชที่มีความสำคัญทางประวัติศาสตร์และมีชื่อเสียง โดยเป็นหอศิลป์ที่อุทิศให้กับการจัดแสดงภาพบุคคลแห่งชาติแห่งแรกของโลกเมื่อแรกเปิดเมื่อ ค.ศ. 1856 ย้ายมายังสถานที่ตั้งปัจจุบันที่ใน ค.ศ. 1896 ใกล้จตุรัสทราฟัลการ์ติดกับหอศิลป์แห่งชาติ
เมืองไซ
เมืองไซ (ເມືອງໄຊ) บ้างเรียก อุดมไซ เป็นเมืองเอกของแขวงอุดมไซ ประเทศลาว อันเป็นที่ตั้งของท่าอากาศยานอุดมไซ
ชื่อ
ตามตำนานเล่าว่า ในปี พ.ศ. 1323 ชาวบ้าน บ้านหลวงแฉ่ง เมืองตักศิลา เข้าไปในป่าเพื่อตัดไม้ไผ่ ขณะที่พวกเขากำลังทำอุปกรณ์จับปลาด้วยไม้ไผ่ พวกเขาเห็นพระภิกษุรูปหนึ่งออกมาจากป่าเดินเข้ามาหาพวกเขา พระภิกษุถามชาวบ้านว่ากำลังทำอะไรกันอยู่ ชาวบ้านก็ตอบว่าทำกระจาด พวกเขาทำการถวายภัตตาหารแด่ภิกษุ จากประสบการณ์ดังกล่าวชาวบ้านจึงเปลี่ยนชื่อเมืองจาก "ตักศิลา" เป็น "เมืองไซ" ตามชื่อของพระภิกษุ "ปาไซ"
เพลงล้อไล่ของพัคเค็ลเบิล
เพลงล้อไล่และจิ๊กในบันไดเสียง ดี เมเจอร์ (Kanon und Gigue in D-Dur) หรือที่รู้จักกันดีในชื่อของ เพลงล้อไล่ของพัคเค็ลเบิล (Pachelbel's Canon) หรือ เพลงล้อไล่ในบันไดเสียง ดี เมเจอร์ (Canon in D major) (PWC 37, T. 337, PC 358) เป็นผลงานประพันธ์ดนตรีบาโรกที่มีชื่อเสียงที่สุดของโยฮัน พัคเค็ลเบิล คีตกวีชาวเยอรมัน สกอร์ดนตรีดั้งเดิมแต่งขึ้นสำหรับบรรเลงแบบเพลงล้อไล่ (canon) ด้วยไวโอลินสามตัว โดยมีการเดินเสียงเบสด้วยเครื่องดนตรีเช่นเชลโล ดับเบิลเบส หรือบาสซูน จับคู่กับจังหวะแบบจิ๊ก (jig) ในระดับเสียงเดียวกัน ไวโอลินทั้งสามตัวเล่นด้วยโน้ตและจังหวะเดียวกัน แต่เริ่มต้นบรรเลงไม่พร้อมกัน โดยห่างกัน 4 ห้องเสียงไล่ตามกันไป และประสานออกมาเป็นเพลง
ต้นฉบับผลงานชิ้นนี้สูญหายไปหลายปีเช่นเดียวกับผลงานชิ้นอื่น ๆ ของพัคเค็ลเบิลและศิลปินคนอื่นในคริสต์ศตวรรษที่ 17 เพิ่งถูกค้นพบในคริสต์ศตวรรษที่ 20 และเผยแพร่เป็นครั้งแรกในปี ค.ศ. 1919 โดยกุสทัฟ เบ็คมัน ได้รับการบันทึกเสียงเป็นครั้งแรกในปี ค.ศ. 1940 จากการบรรเลงโดยวงบอสตันป็อปสออร์เคสตรา อำนวยเพลงโดยอาร์เทอร์ ฟีดเลอร์
นักประวัติศาสตร์ตั้งสมมุติฐานว่า ผลงานชิ้นนี้อาจจะแต่งขึ้นสำหรับใช้บรรเลงในงานแต่งงานของโยฮัน คริสท็อฟ บัค พี่ชายคนโตของโยฮัน เซบัสทีอัน บัค เมื่อวันที่ 23 ตุลาคม ค.ศ. 1694
มวลชนสัมพันธ์
มวลชนสัมพันธ์ คือ ชมส.การทำกิจกรรมที่ภาครัฐร่วมกับชุมชน หรือชาวบ้าน เพื่อประชาชนได้มีส่วนร่วมในการแสดงความคิดเห็น  โดยมีการประชุม หน้าที่หลักส่วนงานที่เกี่ยวข้อง  ออกพบปะเยี่ยมเยียนแสวงหาความร่วมมือจากประชาชน และ การมีส่วนร่วมกับชุมชน
ประเทศเซนต์ลูเชียในโอลิมปิกเยาวชนฤดูร้อน 2010
กรีฑา
ผลการแข่งขันดังนี้ :
กีฬาวอลเลย์บอลชายหาดในกีฬาแห่งชาติครั้งที่ 42
"วอลเลย์บอลชายหาด" ในกีฬาแห่งชาติ ครั้งที่ 42 สุพรรณบุรีเกมส์
แฟรงโคโฟนเกมส์
แฟรงโคโฟนเกมส์ (Francophone Games) หรือ เฌอเดอลาฟร็องกอฟอนี (Jeux de la Francophonie) เป็นการแข่งขันกีฬาประเภทหนึ่งในกลุ่มประเทศที่ใช้ภาษาฝรั่งเศสเป็นภาษาหลัก ซึ่งจัดขึ้นทุก 4 ปี
เหรียญรางวัลรวม
สรุปเหรียญรางวัลเวิลด์เกมส์ตลอดกาล ตั้งแต่ แฟรงโคโฟนเกมส์ 1989 ถึง แฟรงโคโฟนเกมส์ 2017
90000
90000 (เก้าหมื่น) เป็นจำนวนธรรมชาติที่อยู่ถัดจาก 89999 (แปดหมื่นเก้าพันเก้าร้อยเก้าสิบเก้า) และอยู่ก่อนหน้า 90001 (เก้าหมื่นเอ็ด) เป็นผลรวมของกำลังสองของจำนวนเต็มบวก 24 ตัวแรก และกำลังสองของ 300
มะกอก (แก้ความกำกวม)
พืชที่มีชื่อสามัญว่า มะกอก อาจหมายถึง
บาเซิล
บาเซิล (Basel, ; Bâle, ; Basilea, ; Basilea, ) เป็นเมืองที่มีประชากรเป็นอันดับ 3 ของประเทศสวิตเซอร์แลนด์ (รองจากซือริชและเจนีวา) มีประชากรราว 175,000 คน ตั้งอยู่ใกล้ชายแดนสวิตเซอร์แลนด์ ฝรั่งเศสและเยอรมนี มีผู้อยู่อาศัยในเขตเมือง รวมกันทั้ง 3 เชื้อชาติราว 830,000 คน จากข้อมูลปี ค.ศ. 2004 ทำให้บาเซิลเป็นเมืองที่มีเขตเมืองใหญ่ที่สุดเป็นอันดับ 2 ของสวิตเซอร์แลนด์
บาเซิลตั้งอยู่ทางทิศตะวันตกเฉียงเหนือของแม่น้ำไรน์ เป็นศูนย์กลางอุตสาหกรรมด้านเคมีและเภสัชภัณฑ์